Iz župe su kazali kako su 'pripreme prilagodili željama i interesima djece'. Među izvođačima koji šire zlo navode Beatlese, Pink Floyd, Iron Maiden, Micka Jaggera...

Roditelji krizmanika ogorčeni su što u Župi sv. Antuna Padovanskog u Sesvetskim Selima među preporukama za krizmu stoji i kako rock glazba širi zlo, donosi 24sata.hr.

"Moj sin (14) je s priprema za krizmu kući donio 23 pitanja s pripadajućim odgovorima koje mora dobro naučiti. Dok se drugi dio pitanja odnosi na zapovjedi, sakramente, darove Duha Svetoga, ono što nas kao roditelje zabrinjava su pitanja koja se odnose na sotonizam, magiju, vračanje", kazao je jedan od roditelja za 24sata.

Sadržaj se nastavlja...

Među dotičnim pitanjima i odgovorima nalazi se i mišljenje kako rock glazba "širi zlo", a u nastavku se navodi kako je riječ o izvođačima Black Sabbath, Metallica, Iron Maiden, The Beatles, Jimi Hendrix, Mick Jagger, Pink Floyd...

"Dok se mi kao borimo i pokušavamo kontrolirati što će djeca čitati na internetu i kakve će stranice posjećivati, u Crkvi od njih traže da znaju definicije sotonizma, praznovjerja, vračanja, magije, sekte, spiritizma" zaključio je roditelj.

Iz župe su kazali tek kako su "pripreme prilagodili željama i interesima djece".